CELEX: C2006/131/32
Language: hu
Date: 2006-06-03 00:00:00
Title: C-441/04. sz. ügy: A Bíróság (harmadik tanács)  2006. február 23-i  ítélete (a Landesgericht Klagenfurt előzetes döntéshozatal iránti kérelme) – A-Punkt Schmuckhandels GmbH kontra Claudia Schmidt (Áruk szabad mozgása – EK 28. cikk és EK 30. cikk – Azonos hatású intézkedések – Házaló kereskedés – Ezüstékszer eladása – Tilalom)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/18
            
         A Bíróság (harmadik tanács) 2006. február 23-i ítélete (a Landesgericht Klagenfurt előzetes döntéshozatal iránti kérelme) – A-Punkt Schmuckhandels GmbH kontra Claudia Schmidt
   (C-441/04. sz. ügy) (1)
   
   (Áruk szabad mozgása - EK 28. cikk és EK 30. cikk - Azonos hatású intézkedések - Házaló kereskedés - Ezüstékszer eladása - Tilalom)
   (2006/C 131/32)
   Az eljárás nyelve: német
   A kérdést előterjesztő bíróság
   Landesgericht Klagenfurt
   Az alapeljárás felei
   
      Felperes: A-Punkt Schmuckhandels GmbH
   
      Alperes: Claudia Schmidt
   Tárgy
   Előzetes döntéshozatal iránti kérelem – Landesgericht Klagenfurt – Az EK 28. és 30. cikkei értelmezése – Arany, ezüst és platina ékszerek házaló kereskedelemmel történő forgalmazását megtiltó nemzeti szabályozás
   Rendelkező rész
   Az EK 28. cikke nem ellentétes egy olyan nemzeti rendelkezéssel, amellyel egy tagállam megtiltja területén az ezüstékszer forgalmazását és ezüstékszerekre vonatkozó megrendelések gyűjtését házaló kereskedés útján, amennyiben ez minden érintett gazdasági szereplőre vonatkozik, és amennyiben a nemzeti termékek és a más tagállamokból származó termékek forgalmazását mind jogilag, mind ténylegesen ugyanolyan módon érinti. A kérdést előterjesztő bíróság feladata annak vizsgálata, hogy az alapeljárás körülményeire tekintettel a nemzeti rendelkezés alkalmazása más tagállamokból származó áruk a piacrajutását megakadályozza vagy inkább akadályozza-e, míg a nemzeti áruk piacra jutását nem akadályozza, valamint ebben az esetben annak vizsgálata, hogy az érintett intézkedést igazolja-e a Bíróság ítélkezési gyakorlata értelmében vett közérdekű cél, vagy az EK 30. cikkében felsorolt célok valamelyike, és hogy az említett intézkedés e céllal arányos-e.
   
      (1)  HL C 314., 2004.12.18.